வ. விஜயபாஸ்கரன்
'''வ. விஜயபாஸ்கரன்''' (26 செப்டம்பர் 1926 - 9 பெப்ரவரி 2011&lt;ref&gt;[http://www.jeyamohan.in/?p=12371 சரஸ்வதி விஜயபாஸ்கரன்]&lt;/ref&gt;) [[தமிழ்நாடு|தமிழகத்தை]]ச் சேர்ந்த இதழாசிரியரும் எழுத்தாளரும் ஆவார். இவர் 1955 மே மாதத்தில் [[சரஸ்வதி (சிற்றிதழ்)|சரஸ்வதி]] எனும் சிற்றிதழைத் தொடங்கினார். சரஸ்வதி சிற்றிதழ் வரலாற்றில் குறிப்பிடத்தக்க ஓர் இதழ் ஆகும். சரஸ்வதியின் கடைசி இதழ் [[1962]] இல் வெளியானது. 2001 இல் ''சரஸ்வதி களஞ்சியம்'' எனும் தொகுப்பு நூலினை விஜயபாஸ்கரன் வெளியிட்டார்.
 
 ==வாழ்க்கைச் சுருக்கம்==
 விஜயபாஸ்கரன் [[திருப்பூர் மாவட்டம்]], [[தாராபுரம்|தாராபுரத்தில்]] பிறந்தவர். விடுதலைப் போராட்டத் தியாகி வடிவேல் பிள்ளையின் மகன். ஆரம்பக் கல்வியை தாராபுரத்திலும், உயர் கல்வியை சிதம்பரம் [[அண்ணாமலைப் பல்கலைக்கழகம்|அண்ணாமலைப் பல்கலைக்கழகத்திலும்]] பயின்றார். பல்கலைக்கழகத்தில் அகில இந்திய மாணவர் பெருமன்றச் செயலராக பொறுப்பேற்று மாணவர் இயக்கத்தை முன்னின்று நடத்தியமைக்காக அவர் பல்கலைக்கழகத்தில் இருந்து வெளியேற்றப்பட்டார்&lt;ref name=&quot;dinamani&quot;&gt;[http://www.dinamani.com/edition/Story.aspx?SectionName=Tamilnadu&amp;artid=374590&amp;SectionID=129&amp;MainSectionID=129&amp;SEO=&amp;Title=%22%E0%AE%9A%E0%AE%B0%E0%AE%B8%E0%AF%8D%E0%AE%B5%E0%AE%A4%E0%AE%BF &quot;சரஸ்வதி' விஜயபாஸ்கரன் காலமானார்] {{Webarchive|url=https://web.archive.org/web/20120119144413/http://www.dinamani.com/edition/Story.aspx?SectionName=Tamilnadu&amp;artid=374590&amp;SectionID=129&amp;MainSectionID=129&amp;SEO=&amp;Title=%22%E0%AE%9A%E0%AE%B0%E0%AE%B8%E0%AF%8D%E0%AE%B5%E0%AE%A4%E0%AE%BF |date=2012-01-19 }}, [[தினமணி]], பெப்ரவரி 11, 2011&lt;/ref&gt;.
 
 ==இதழியலில்==
 பின்னர் [[தினத்தந்தி]], நவ இந்தியா, ஹனுமான், அணில், சக்தி ஆகிய பத்திரிகைகளில் பணியாற்றினார். சமரன், விடிவெள்ளி ஆகிய அரசியல் இதழ்களிலும் துணை ஆசிரியராகப் பணியாற்றினார். அதன் பின்னர் மே [[1955]] ஆம் ஆண்டில் சரஸ்வதி என்ற முற்போக்கு இலக்கிய இதழைத் தொடங்கி அதன் முதன்மை ஆசிரியராகவும் இருந்தார். அவரோடு, மூத்த எழுத்தாளர்கள் [[தொ. மு. சி. ரகுநாதன்]], எஸ். ராமகிருஷ்ணன் [[சுந்தர ராமசாமி]], [[ஆர். கே. கண்ணன்]] ஆகியோரும் ஆசிரியர் குழுவில் இடம் பெற்றிருந்தனர். [[ஜெயகாந்தன்]], சுந்தர ராமசாமி, [[ஜி. நாகராஜன்]], [[கு. சின்னப்ப பாரதி]], மற்றும் [[இலங்கை]] எழுத்தாளர்கள் [[எஸ். பொன்னுத்துரை]], [[செ. கணேசலிங்கன்]], [[அ. முத்துலிங்கம்]] போன்ற எழுத்தாளர்கள் சரஸ்வதி மூலம் அறிமுகமாயினர். பிரேம்சந்த், கிஷன் சந்தர் உள்ளிட்ட பலரது எழுத்துக்களை மொழிபெயர்த்து சரஸ்வதியில் வெளியிட்டார்&lt;ref name=&quot;dinamani&quot;/&gt;.
 
 [[சோவியத் நாடு (இதழ்)|சோவியத் நாடு]] பத்திரிகையின் வெளியீடுகளில் 25 ஆண்டுகள் இணை ஆசிரியராக விஜயபாஸ்கரன் பணியாற்றினார்.
 
 இவர் [[மார்க்சியம்|மார்க்சியத்தில்]] நம்பிக்கை கொண்டவராக அறியப்படுகிறார். கம்யூனிஸ்டுக் கட்சியின் உறுப்பினராக இருந்தவர்.
 
 ==மறைவு==
 [[கோவை]]யில் வசித்துவந்த விஜயபாஸ்கரன் 2011 பெப்ரவரி 9 இரவு 12 மணியளவில் தனது 85வது அகவையில் காலமானார். இவருக்கு மனைவி சரஸ்வதி, மகன்கள் ரவீந்திரன், கார்த்திகேயன் ஆகியோர் உள்ளனர்.
 
 ==எழுதிய நூல்கள்==
 *''உலகமகாகவி பாரதி உயர் நோக்கு''
 *''புதுமைப்பித்தன் - பன்னோக்குப் பார்வை''
 *''சரஸ்வதி களஞ்சியம்'' (தொகுப்பு நூல், 2001)
 *''தமிழ்நாட்டுக் கதைகள்''
 *''திரும்பிப் பார்க்கிறேன்''
 *''சக்தி களஞ்சியம்'' (2 பாகங்கள்)
 
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 *[http://encyclopediatamilcriticism.com/sarasvathi.php சரஸ்வதி] {{Webarchive|url=https://web.archive.org/web/20120111052120/http://encyclopediatamilcriticism.com/sarasvathi.php |date=2012-01-11 }}, encyclopediatamilcriticism
 
 [[பகுப்பு:தமிழக எழுத்தாளர்கள்]]
 [[பகுப்பு:1926 பிறப்புகள்]]
 [[பகுப்பு:2011 இறப்புகள்]]
 [[பகுப்பு:இதழாசிரியர்கள்]]